C 74/40

Euroopan parlamentin ja neuvoston asetuksen (EU) N:o 1308/2013 97 artiklan 3 kohdassa tarkoitetun, erään viinialan nimityksen eritelmään tehtävän unionin muutoksen hyväksymistä koskevan hakemuksen julkaiseminen

(2022/C 74/07)

Tämä julkaiseminen antaa oikeuden vastustaa hakemusta Euroopan parlamentin ja neuvoston asetuksen (EU) N:o 1308/2013 (1) 98 artiklassa tarkoitetulla tavalla kahden kuukauden kuluessa tästä julkaisemisesta.

HAKEMUS TUOTE-ERITELMÄÄN TEHTÄVÄÄ UNIONIN MUUTOSTA VARTEN

”Jumilla”

PDO-ES-A0109-AM05

Hakemuksen jättöpäivä: 10. helmikuuta 2021

1. Hakija ja oikeutettu etu

Consejo Regulador D.O. ”Jumilla” (Alkuperänimityksen ”Jumilla” sääntelyneuvosto)

Yhdistys, joka koostuu kaikista viininviljelijöistä ja viinitiloista, jotka viljelevät rypäleitä ja valmistavat, varastoivat tai pullottavat viiniä, jolle on tarkoitus saada suojattu alkuperänimitys ”Jumilla” tai josta voidaan käyttää kyseistä alkuperänimitystä.

2. Tuote-eritelmän kohta, jota / kohdat, joita muutos koskee

☐ Tuotteen nimi

☐ Rypäletuotteiden luokat

☐ Yhteys maantieteelliseen alkuperään

☒ Kaupan pitämisen rajoitukset

3. Muutoksen kuvaus ja perustelut

Pakkaaminen rajatulla maantieteellisellä alueella; poistetaan mahdollisuus siirtää nimityksellä suojattu viini pakkaamattomana viinitiloille, joita SAN ei kata.

a) Tuote-eritelmän kohdat, joita muutos koskee: 8. Sovellettavat vaatimukset

b) Yhtenäisen asiakirjan kohta, jota muutos koskee: 9. Lisäedellytykset

Perustelu

Kyse on unionin muutoksesta, joka kuuluu yhteen asetuksen (EU) 2019/33 14 artiklan 1 kohdassa säädetyistä muutostyypeistä, eli siitä aiheutuu uusia tuotteen kaupan pitämisen rajoituksia.

Asetuksen (EU) N:o 2019/33 4 artiklan mukaisesti muutosta perustellaan seuraavasti:

Laatuun liittyvät syyt

— SAN-viinien ”Jumilla” tuotanto ei pääty rypäleen puristemehun jalostamiseen viiniksi alkoholikäymisellä ja täydentävillä prosesseilla, vaan pakkaamisvaiheeseen (pullotus). Sitä on pidettävä näiden viinien tuotannon viimeisenä vaiheena, koska siihen liittyy erityisominaisuuksiin mahdollisesti vaikuttavia muita viininvalmistuskäytäntöjä, kuten suodatus, stabilointi ja erilaiset korjaavat toimenpiteet. Lisäksi monissa tapauksissa valmiin viinin viimeistelyssä tarvitaan pullokypsytystä sertifioitujen viinitilojen pullotelineissä. Kaikki kokemukset, jotka on saatu viinin viennistä rajatulta alueelta pullottamattomana, ovat osoittaneet tuottajille, että tämä viinintuotannon viimeinen vaihe on tärkeä. Tämä alkuperänimitys hyväksyttiin Espanjassa vuonna 1966. Alkuperänimityksen pitkän historian aikana laatuvaatimukset ovat kehittyneet niin, että nykyään laadun edellytys on pullottamisen huolellinen valvonta. Näin on tapahtunut viinintuotantoalalla yleensäkin. Tuotantoalalla halutaankin varmistaa, ettei valvonnan ulkopuolelle jää yksikään nimitykseen ”Jumilla” oikeutettu viini. On todettava, että 20 vuotta sitten, vuosina 2000–2001, tästä SAN-viinistä vietiin 86 prosenttia pullottamattomana. Tällä hetkellä pullottamattomana viedään vain noin 4 prosenttia.

— On myös selvää, että pitkät tai aikaa vievät kuljetusmatkat lisäävät tuotteessa tapahtuvien muutosten, kuten laatuun haitallisesti vaikuttavan hapettumisen tai lämpötilamuutoksen, riskiä. Tällaisten kuljetusten salliminen heikentää laatua. Tuottajat ovat tästä hyvin tietoisia, joten markkinoille saatetun pullottamattoman viinin määrä on nyt vain pieni osa SAN-viinin kokonaismyynnistä.

— Jotta tuotteiden laatu saadaan täysin varmistettua, SAN:n piiriin kuuluvien sertifioitujen tuottajien on suoritettava pullotus, eli se on suoritettava rajatulla alueella. Nämä tuottajat ovat suoraan vastuussa siitä, että tuotetta arvostetaan, ja arvossa pidetty tuote tarjoaa heille hyötyä. Muutoin tuotteen arvo voi vaarantua.

Alkuperätakuu

— Rajatulla alueella toimii Espanjan toimivaltaisen viranomaisen nimeämä valvontaelin, jonka kansallinen akkreditointielin akkreditoi tuotesertifiointeja koskevan ISO 17065 -standardin mukaisesti. Täydellinen jäljitettävyys on välttämätöntä raaka-aineen todellisen alkuperän ja tuotannon varmistamiseksi. Vain valvontaelin voi suorittaa nämä tehtävät. Se ei voi kuitenkaan logistisista ja taloudellisista syistä vastata muiden jäsenvaltioiden tai kolmansien maiden viinitiloista ja varmistaa siellä pullotetun viinin alkuperää.

— Jos viini toimitetaan pullottamattomana toimijoille, jotka eivät kuulu valvontaelimen valvonnan piiriin, valvontaelin takaa mukana seuraavalla asiakirjalla tuotteen alkuperän ja sen, että se on Jumilla-viinin tuote-eritelmien mukainen lähetyspaikkaan saakka. Jos valvontaa ei kuitenkaan ole myöhemmässä vaiheessa, tällainen alkuperätakuu on SAN:n kannalta hyödytön eikä tällöin enää päde. EU:n säännöissä määrätään yhteistyöstä kohdemaiden valvontaelinten kanssa, mutta kokemus osoittaa, että tämä rajoittuu tuottajien suorittamiin tavanomaisiin tarkastuksiin. Pullotusvaiheen vaatimuksia ei tarkasteta asianmukaisesti asiaan liittyvän eritelmän mukaisesti. Jokainen pullo on varustettava lisämerkinnällä tai numeroidulla sinetillä, josta käy ilmi alkuperätakuu. Rajatun alueen ulkopuolella tapahtuvan pullotustoiminnan osalta niitä ei kuitenkaan pyydetä valvontaelimeltä, eli lisämerkintöjä ja numeroituja sinettejä ei käytetä, vaikka tätä edellytetään tuote-eritelmässä. Tilanne on vielä huonompi, jos pullotus tapahtuu kolmannessa maassa. Noin 75 prosenttia pullottamattomana myydystä Jumilla-viinistä viedään EU:n ulkopuolisiin maihin. Tällaisissa tapauksissa ei edes ole olemassa menettelyä näiden viinien tarkastuksien suorittamiseksi. Valvontaelin ei voi tietää, kuinka tällaiset tuotteet päätyvät markkinoille, eli käytetäänkö niissä SAN-nimitystä vai toista nimitystä vai sekoitetaanko ne muihin viineihin.

Valvonnan takaaminen

— Ennen tätä muutoshakemusta pullottamattoman suojatun viinin lähetysten mukana oli rekisteröidyn toimijan pyynnöstä alkuperätodistus. Edellä esitettyjen syiden ja kokemusten perusteella sekä pullottamattoman viinin lähetyksien laadunvarmistuksen ja valvonnan puutteen vuoksi ei vaikuta tarkoituksenmukaiselta jatkaa todistusten myöntämistä viineille, jotka eivät ole enää valvonnan alaisia ennen kuin ne saatetaan markkinoille.

— Pullottamattoman viinin viennin määrä on ajan myötä vähitellen laskenut, kuten nykyiset luvut selvästi osoittavat. Esimerkiksi kaudella 2010–2011 vietiin 20 704 hehtolitraa eli noin 25 prosenttia tuotannosta. Kaudella 2019–2020 määrä oli 8 939 hehtolitraa, eli noin 4 prosenttia tuotannosta. Toistaiseksi vuonna 2021 ei ole viety ollenkaan pullottamatonta viiniä. Sertifiointielimen tarkastuspyrkimyksille on yhä vähemmän perusteita, koska määrät ovat hyvin pieniä ja jakaantuvat moniin kohteisiin.

— Valvontaelin ja toimivaltainen viranomainen olettavat myös, että nämä viinit päätyvät markkinoille ilman SAN-merkintää ”Jumilla”. Siksi yhdenkään SAN-viiniä ”Jumilla” pullottavan tuottajan ei tarvitse muuttaa käytäntöjään eikä heidän etuihinsa vaikuteta. Yksikään pullottamattoman viinin vientiä harjoittavista tuottajista ei ole tästä muutoshakemuksesta eri mieltä. Sen ovat hyväksyneet kaikki alkuperänimityksen piiriin kuuluvat viinitilat ja viininviljelijät. Kansallisen vastaväitemenettelyn aikana tämän eritelmän muutoksen hyväksymiseen ei esitetty vastaväitteitä.

— Valvontaelimen työn vuosittain tarkastava kansallinen akkreditointielin on kommentoinut sitä, ettei valvontaelimen takuun piirissä olevien määrien valvontaa voida suorittaa. Muutoksella ratkaistaan myös tällaiset ongelmat, jotka voivat heikentää valvontaelimen asemaa viinin sertifiointielimenä.

YHTENÄINEN ASIAKIRJA

1. Tuotteen nimi

Jumilla

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

3. Väkevä viini

4. Viini(e)n kuvaus

1. Valkoviinit (”Jumilla” ja ”Jumilla Dulce”)

Ulkonäkö: Vaihtelee teräksensävystä topaasiin. Puhdas ja kirkas.

Aromi: Tuoreet hedelmät. Makeissa viineissä voi olla kuivattujen hedelmien vivahteita.

Maku: Hapokkuus ja makeus ovat tasapainossa. Makeissa viineissä makeus on hapokkuutta hallitsevampi.

Muiden kuin taulukossa esitettyjen analyyttisten vaatimusten osalta noudatetaan voimassa olevaa EU:n viinilainsäädäntöä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 11 Vähimmäishappopitoisuus 4 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 13,3 Kokonaisrikkidioksidipitoisuus enintään (milligrammaa/litra)

2. Roseeviinit (”Jumilla” ja ”Jumilla Dulce”)

LYHYT KIRJALLINEN KUVAUS

Ulkonäkö: Vaihtelee vadelman vaaleanpunaisesta haaleaan lohenpunaiseen. Puhdas ja kirkas.

Aromi: Tuoreet hedelmät. Punaiset hedelmät. Makeissa viineissä voi olla kuivattujen hedelmien vivahteita.

Maku: Tasapainoisen hapokas. Makeissa viineissä makeus on hapokkuutta hallitsevampi.

Muiden kuin taulukossa esitettyjen analyyttisten vaatimusten osalta noudatetaan voimassa olevaa EU:n viinilainsäädäntöä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 11,5 Vähimmäishappopitoisuus 4 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 13,3 Kokonaisrikkidioksidipitoisuus enintään (milligrammaa/litra)

3. Roseeviinit (”Jumilla Monastrell”)

LYHYT KIRJALLINEN KUVAUS

Ulkonäkö: Vaihtelee vadelman vaaleanpunaisesta haaleaan lohenpunaiseen. Puhdas ja kirkas.

Aromi: Tuoreet hedelmät. Punaiset hedelmät. Makeissa viineissä voi olla kuivattujen hedelmien vivahteita.

Maku: Tasapainoisen hapokas. Makeissa viineissä makeus on hapokkuutta hallitsevampi.

Muiden kuin taulukossa esitettyjen analyyttisten vaatimusten osalta noudatetaan voimassa olevaa EU:n viinilainsäädäntöä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 12 Vähimmäishappopitoisuus 4 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 13,3 Kokonaisrikkidioksidipitoisuus enintään (milligrammaa/litra)

4. Punaviinit (”Jumilla Monastrell”)

LYHYT KIRJALLINEN KUVAUS

Ulkonäkö: Vaihtelee violetista tiilenpunaiseen, makeat viinit voivat kehittää okran sävyn. Puhdas ja kirkas.

Aromi: Punaiset hedelmät. Mustat hedelmät. Makeissa viineissä on kuivattujen hedelmien vivahteita.

Maku: Tasapainoisen hapokas. Tanniininen. Makeissa viineissä makeus on hapokkuutta hallitsevampi.

Muiden kuin taulukossa esitettyjen analyyttisten vaatimusten osalta noudatetaan voimassa olevaa EU:n viinilainsäädäntöä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 12,5 Vähimmäishappopitoisuus 4 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 13,3 Kokonaisrikkidioksidipitoisuus enintään (milligrammaa/litra)

5. Punaviinit (”Jumilla” ja ”Jumilla Dulce”)

LYHYT KIRJALLINEN KUVAUS

Ulkonäkö: Vaihtelee violetista tiilenpunaiseen, makeat viinit voivat kehittää okran sävyn. Puhdas ja kirkas.

Aromi: Punaiset hedelmät. Mustat hedelmät. Makeissa viineissä on kuivattujen hedelmien vivahteita.

Maku: Tasapainoisen hapokas. Tanniininen. Makeissa viineissä makeus on hapokkuutta hallitsevampi.

Muiden kuin taulukossa esitettyjen analyyttisten vaatimusten osalta noudatetaan voimassa olevaa EU:n viinilainsäädäntöä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 12 Vähimmäishappopitoisuus 4 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 13,3 Kokonaisrikkidioksidipitoisuus enintään (milligrammaa/litra)

6. Väkevät viinit (”Tinto Monastrell”)

LYHYT KIRJALLINEN KUVAUS

Ulkonäkö: Vaihtelee kirsikanpunaisesta okraan. Puhdas ja kirkas.

Aromi: Mustat hedelmät. Kuivatut hedelmät.

Maku: Makeus on hapokkuutta hallitsevampi. Tanniininen.

Muiden kuin taulukossa esitettyjen analyyttisten vaatimusten osalta noudatetaan voimassa olevaa EU:n viinilainsäädäntöä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 15 Vähimmäishappopitoisuus Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

5. Viininvalmistusmenetelmät

a. Erityiset viininvalmistusmenetelmät

Viljelymenetelmä

Suojatun alkuperänimityksen ”Jumilla” piiriin kuuluvilla viinitarhoilla voidaan harjoittaa laajaperäistä viljelyä tai tehoviljelyä.

Laajaperäinen viljely: viinitarhat, joissa istutustiheys täyttää maasto-, korkeus-, sade- ja muiden ympäristötekijöiden vuoksi seuraavat maatalouden parametrit: enintään 1 900 kasvia hehtaaria kohden ja vähintään 1 100 kasvia hehtaaria kohden.

Tehoviljely: viinitarhat, jotka niin ikään ympäristöolosuhteiden vuoksi täyttävät seuraavat maatalouden parametrit: istutustiheys 3 350–1 500 kasvia hehtaaria kohden.

Rypäleet korjataan tavalla, joka ei heikennä rypäleiden laatua. Alkuperänimityksellä suojatuissa viineissä käytetään ainoastaan terveitä rypäleitä, jotka ovat riittävän kypsiä ja joiden tiheys on valkoisten viinirypäleiden osalta vähintään 10,7 ja punaisten rypäleiden osalta 11 Baumén asteikolla mitattuna.

Väkevän viinin valmistukseen tarkoitettujen Monastrell-rypäleiden tiheyden on korjuuhetkellä oltava vähintään 13 Baumén asteikolla mitattuna.

Puristettaessa rypäleen puristemehuun ja viiniin kohdistuu painetta, jonka seurauksena saadaan enimmäistuotos, joka saa jalostusprosessin jälkeen olla enintään 74 litraa valmista viiniä 100:aa rypälekiloa kohti.

Kypsymisprosesseja laskettaessa lähtökohdaksi otetaan kunkin vuoden lokakuun ensimmäinen päivä.

b. Enimmäistuotokset

1. Laajalti viljellyt punaiset lajikkeet 5 000 kilogrammaa rypäleitä hehtaaria kohden 37 hehtolitraa hehtaaria kohden

2. Laajalti viljellyt valkoiset lajikkeet 5 625 kilogrammaa rypäleitä hehtaaria kohden 41,62 hehtolitraa hehtaaria kohden

3. Tehoviljely 8 750 kilogrammaa rypäleitä hehtaaria kohden 64,75 hehtolitraa hehtaaria kohden

6. Rajattu maantieteellinen alue

Alkuperänimityksellä ”Jumilla” suojattujen viinien tuotantoalue kattaa Jumillan kunnissa Murcian maakunnassa sijaitsevat alueet sekä Albaceten maakunnassa sijaitsevat Fuentealamon, Albatanan, Onturin, Hellínin, Tobarran ja Montealegre del Castillon kunnat.

7. Rypälelajike/rypälelajikkeet

AIRÉN

CABERNET SAUVIGNON

CHARDONNAY

GARNACHA TINTA

GARNACHA TINTORERA

MACABEO – VIURA

MALVASIA AROMATICA – MALVASIA SITGES

MERLOT

MONASTRELL

MOSCATEL DE GRANO MENUDO

PEDRO XIMENEZ

PETIT VERDOT

SAUVIGNON BLANC

SYRAH

TEMPRANILLO – CENCIBEL

VERDEJO

8. Yhteyden/yhteyksien kuvaus

8.1. Viini

Tärkein rypälelajike on Monastrell. Tämä sitkeä lajike on täydellisesti sopeutunut alueen ankariin olosuhteisiin, joita leimaavat kuivuus, erittäin kuumat kesät ja keväthallat. Se tuottaa täyteläisiä, lihaisia viinejä, joissa on runsaasti alkoholia ja hapokkuutta sekä erittäin tyypillisiä kypsien hedelmien aromeja ja hyvin integroitunutta tanniinisuutta.

Muut hyväksytyt lajikkeet täydentävät Monastrell-lajiketta täydellisesti. Ne vakauttavat viinin väriä, lisäävät sen hapokkuutta ja kypsymiskykyä sekä tuovat aromeihin harmonisuutta.

8.2. Väkevät viinit

Nämä viinit valmistetaan Monastrell-lajikkeesta, joka tuo viineihin keskivoimakkaasta erittäin voimakkaaseen vaihtelevan, mahdollisesti lähes läpinäkymättömän, värin. Tämä johtuu alueelle ominaisista korkeista lämpötiloista.

9. Erityiset lisäedellytykset (pakkaaminen, merkinnät, muut vaatimukset)

Merkitseminen

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Suojatun alkuperänimityksen nimi on merkittävä etiketteihin näkyvästi kirjasinlajilla, jonka korkeus on vähintään 3 millimetriä ja enintään 10 millimetriä.

SAN-nimityksen vieressä on oltava merkintä ”Denominación de Origen Protegida” (”Suojattu alkuperänimitys”) tai ”Denominación de Origen” (”Alkuperänimitys”) vähintään 2 millimetrin korkuisella kirjasinlajilla. Merkinnän on kuitenkin aina oltava pienempi kuin sen ohessa oleva SAN-nimitys.

Muilta osin noudatetaan viinien merkintöjä koskevaa yleistä lainsäädäntöä sekä merkintöjä koskevia erityissääntöjä ja -määräyksiä, jotka ovat sääntelyneuvoston vahvistamia ja nykyisin voimassa.

Pakkauksissa on oltava sääntelyneuvoston myöntämät laatuleimat, etiketit ja lisämerkinnät tai numeroidut etiketit. Ne on kiinnitettävä viininvalmistamossa, ja niiden on oltava näkyvissä pakkauksessa tavalla, joka estää niiden uudelleenkäytön.

Viinien kuljetus

Oikeudellinen kehys:

SAN-/SMM-nimityksiä hallinnoivan organisaation säännöt, jos jäsenvaltiot ovat vahvistaneet asiaa koskevia sääntöjä.

Lisäedellytyksen tyyppi:

Pakkaaminen rajatulla maantieteellisellä alueella

Edellytyksen kuvaus:

Nimityksellä suojattu viini on pakattava yksinomaan SAN-viinin ”Jumilla” tuotantoalueella sijaitsevissa tiloissa.

SAN-nimityksen asianmukaisen käytön varmistamiseksi kaikki suojatut viinit on lähetettävä pakattuna.

Alkuperänimityksellä varustettujen viinien tuotanto ei pääty rypäleen puristemehun jalostamiseen viiniksi alkoholikäymisellä ja täydentävillä prosesseilla, vaan pakkaamisvaiheeseen. Sitä on pidettävä näiden viinien tuotannon viimeisenä vaiheena, koska siihen sisältyy erityisominaisuuksiin mahdollisesti vaikuttavia muita viininvalmistuskäytäntöjä, eli suodatus, stabilointi ja erilaiset korjaavat toimenpiteet. Lisäksi monissa tapauksissa valmiin viinin viimeistelyssä tarvitaan pullokypsytystä. On myös selvää, että pitkät tai aikaa vievät kuljetusmatkat lisäävät tuotteessa tapahtuvien muutosten, kuten laatuun haitallisesti vaikuttavan hapettumisen tai lämpötilamuutoksen riskiä. Viinin laadun säilyttämiseksi se on pullotettava SAN:n rajatulla alueella.

Valvontaelimen nimeää Espanjan toimivaltainen viranomainen ja akkreditoi kansallinen akkreditointielin tuotesertifiointeja koskevan ISO 17065 -standardin mukaisesti. Rajatun alueen ulkopuolisille toimijoille lähetettävien pullottamattomien määrien osalta valvontaelin voi taata alkuperän ja SAN-viinin ”Jumilla” tuote-eritelmän noudattamisen vain lähetyspaikkaan saakka. Valvontaelin ei voi logistisista ja taloudellisista syistä toimia kohdemaissa, joissa kansalliset toimivaltaiset viranomaiset eivät käytännössä myöskään tee tarkastuksia. Noin 75 prosenttia pullottamattomista lähetyksistä viedään kolmansiin maihin. Näin ollen valvontaelin ei tiedä, kuinka nämä viinit saatetaan markkinoille. Se on tietoinen, ettei pulloissa ole vaadittua lisämerkintää tai numeroitua sinettiä, koska pullotustoimintojen osalta niitä ei ole pyydetty. Tämä tarkoittaa, että SAN-viiniä ”Jumilla” ei saisi pullottaa rajatun alueen ulkopuolella. Alkuperän ja valvonnan varmistamiseksi viini on pullotettava kokonaisuudessaan rajatulla alueella.

Linkki eritelmään

https://www.mapa.gob.es/es/alimentacion/temas/calidad-diferenciada/pcdopjumillamodificacionmayoram05limpio_tcm30-556674.pdf

(1) EUVL L 347, 20.12.2013, s. 671.